CELEX: 32017R0135
Language: ro
Date: 2017-01-23 00:00:00
Title: Regulamentul (EU) 2017/135 al Consiliului din 23 ianuarie 2017 de modificare a Regulamentului (UE) 2016/1903 privind stabilirea, pentru anul 2017, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică

27.1.2017   
            
            
               RO
            
            
               Jurnalul Oficial al Uniunii Europene
            
            
               L 22/1
            
         REGULAMENTUL (EU) 2017/135 AL CONSILIULUI
   din 23 ianuarie 2017
   de modificare a Regulamentului (UE) 2016/1903 privind stabilirea, pentru anul 2017, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (3),
   având în vedere propunerea Comisiei Europene,
   întrucât:
   
               (1)
            
            
               Regulamentul (UE) 2016/1903 al Consiliului (1) stabilește posibilitățile de pescuit pentru cod din subdiviziunile ICES 22-24 (denumite în continuare „stocul de cod din vestul Mării Baltice”) pentru perioada de la 1 ianuarie până la 31 ianuarie și de la 1 aprilie la 31 decembrie 2017.
            
         
               (2)
            
            
               În decembrie 2016, Comitetul științific, tehnic și economic pentru pescuit (CSTEP) a publicat o evaluare științifică privind impactul încetării activităților de pescuit pentru stocul de cod din vestul Mării Baltice în perioada cuprinsă între 1 februarie și 31 martie 2017. Respectiva evaluare confirmă faptul că încetarea activităților de pescuit va fi benefică pentru stocul respectiv.
            
         
               (3)
            
            
               Încetarea prevăzută în Regulamentul (UE) 2016/1903 se aplică, de asemenea, pescuitului de cod de către navele cu o lungime totală mai mică de 15 metri în zonele cu o adâncime mai mică de 20 de metri. Cu toate acestea, evaluarea realizată de CSTEP prevede că limitarea pescuitului de cod în astfel de zone pentru astfel de nave nu va contribui în mod semnificativ la refacerea stocului în cauză.
            
         
               (4)
            
            
               În plus, interzicerea completă a pescuitului în vestul Mării Baltice ar putea avea un efect nedorit asupra altor stocuri de cod din Marea Baltică, în special asupra stocurilor estice, având în vedere posibila deplasare a activităților de pescuit.
            
         
               (5)
            
            
               În plus, autorizarea pescuitului pentru navele cu o lungime totală mai mică de 15 metri în zone cu adâncimea apei mai mică de 20 de metri va permite unui număr limitat de pescari să își continue activitățile de pescuit și să pescuiască alte specii decât codul.
            
         
               (6)
            
            
               Prin urmare, este proporțional să se acorde navelor cu o lungime totală mai mică de 15 metri dreptul de a pescui în zone cu adâncimea apei mai mică de 20 de metri.
            
         
               (7)
            
            
               Cu toate acestea, nu ar trebui să se acorde posibilități de pescuit navelor pentru traulare în pereche, indiferent de lungimea lor, având în vedere capacitatea de pescuit considerabilă a acestor nave.
            
         
               (8)
            
            
               Pentru a asigura eficacitatea controlului și monitorizării zonei de pescuit cu adâncimea apei mai mică de 20 de metri, este necesar să se asigure că toate navele în cauză sunt echipate cu un sistem de monitorizare a navelor în conformitate cu articolul 9 alineatul (2) din Regulamentul (CE) nr. 1224/2009 al Consiliului (2). Prin urmare, articolul 9 alineatul (5) din regulamentul menționat, care permite statelor membre să scutească navele de pescuit cu o lungime totală mai mică de 15 metri de obligația de a fi echipate cu un sistem de monitorizare a navelor, nu ar trebui să se aplice în ceea ce privește pescuitul stocului de cod din vestul Mării Baltice.
            
         
               (9)
            
            
               Pentru a asigura exploatarea durabilă a stocului de cod din vestul Mării Baltice, în conformitate cu Regulamentul (UE) 2016/1139 al Parlamentului European și al Consiliului (3), flexibilitatea de la an la an stabilită prin articolul 15 alineatul (9) din Regulamentul (UE) nr. 1380/2013 al Parlamentului European și al Consiliului (4) în scopul aplicării obligației de debarcare nu ar trebui să se aplice în ceea ce privește stocul respectiv.
            
         
               (10)
            
            
               Prin urmare, Regulamentul (UE) 2016/1903 ar trebui modificat în consecință.
            
         
               (11)
            
            
               Interzicerea pescuitului de cod în subdiviziunile ICES 22-24 instituită prin Regulamentul (UE) 2016/1903 va intra în vigoare la 1 februarie 2017. Pentru o eficiență deplină, prezentul regulament ar trebui, prin urmare, să se aplice de la aceeași dată și să intre în vigoare în ziua următoare datei publicării sale,
            
         ADOPTĂ PREZENTUL REGULAMENT:
   Articolul 1
   În anexa la Regulamentul (UE) 2016/1903, rubrica referitoare la codul din subdiviziunile ICES 22-24 se înlocuiește cu următorul text:
   
      
                  
                     „Specie:
                  
               
               
                  Cod
                  
                     Gadus morhua
                  
               
               
                  
                     Zona:
                  
               
               
                  Subdiviziunile 22-24
                  (COD/3BC+24)
               
            
                  Danemarca
               
               
                  2 444 
               
               
                   
               
               
                   
               
            
                  Germania
               
               
                  1 194 
               
               
                   
               
               
                   
               
            
                  Estonia
               
               
                  54
               
               
                   
               
               
                   
               
            
                  Finlanda
               
               
                  48
               
               
                   
               
               
                   
               
            
                  Letonia
               
               
                  202
               
               
                   
               
               
                   
               
            
                  Lituania
               
               
                  131
               
               
                   
               
               
                   
               
            
                  Polonia
               
               
                  654
               
               
                   
               
               
                   
               
            
                  Suedia
               
               
                  870
               
               
                   
               
               
                   
               
            
                  Uniune
               
               
                  5 597 
               
               
                   
               
               
                   
               
            
                  TAC
               
               
                  5 597  (5)
                  
               
               
                   
               
               
                  TAC analitică
                  Articolul 3 alineatele (2) și (3) din Regulamentul (CE) nr. 847/96 nu se aplică.
                  Articolul 4 din Regulamentul (CE) nr. 847/96 nu se aplică.
                  Articolul 15 alineatul (9) din Regulamentul (UE) nr. 1380/2013 nu se aplică.
               
            
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 ianuarie 2017.
      
         
            Pentru Consiliu
         
         
            Președintele
         
         R. GALDES
      
   
   
      (1)  Regulamentul (UE) 2016/1903 al Consiliului din 28 octombrie 2016 privind stabilirea, pentru anul 2017, a posibilităților de pescuit pentru anumite stocuri de pește și grupuri de stocuri de pește aplicabile în Marea Baltică și de modificare a Regulamentului (UE) 2016/72 (JO L 295, 29.10.2016, p. 1).
   
      (2)  Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem comunitar de control pentru asigurarea respectării normelor politicii comune în domeniul pescuitului, de modificare a Regulamentelor (CE) nr. 847/96, (CE) nr. 2371/2002, (CE) nr. 811/2004, (CE) nr. 768/2005, (CE) nr. 2115/2005, (CE) nr. 2166/2005, (CE) nr. 388/2006, (CE) nr. 509/2007, (CE) nr. 676/2007, (CE) nr. 1098/2007, (CE) nr. 1300/2008, (CE) nr. 1342/2008 și de abrogare a Regulamentelor (CEE) nr. 2847/93, (CE) nr. 1627/94 și (CE) nr. 1966/2006 (JO L 343 22.12.2009, p. 1).
   
      (3)  Regulamentul (UE) 2016/1139 al Parlamentului European și al Consiliului din 6 iulie 2016 de stabilire a unui plan multianual pentru stocurile de cod, hering și șprot din Marea Baltică și pentru activitățile de pescuit care exploatează stocurile respective, de modificare a Regulamentului (CE) nr. 2187/2005 al Consiliului și de abrogare a Regulamentului (CE) nr. 1098/2007 al Consiliului (JO L 191, 15.7.2016, p. 1).
   
      (4)  Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului (JO L 354, 28.12.2013, p. 22).
   
      (5)  Această cotă poate fi pescuită de la 1 ianuarie la 31 ianuarie 2017 și de la 1 aprilie la 31 decembrie 2017. Cu toate acestea, navele de pescuit cu o lungime totală mai mică de 15 metri (cu excepția navelor pentru traulare în pereche) care sunt echipate cu un sistem de monitorizare a navelor în conformitate cu articolul 9 alineatul (2) din Regulamentul (CE) nr. 1224/2009 sunt autorizate să pescuiască această cotă și de la 1 februarie la 31 martie 2017, în zonele cu o adâncime mai mică de 20 de metri. Articolul 9 alineatul (5) din Regulamentul (CE) nr. 1224/2009 nu se aplică.”